**RSD PARTI SÁV ÖNKORMÁNYZATI TÁRSULÁS**

**RSD ÜDÜLŐTERÜLETI CSATORNÁZÁS HÍREK**

**HÁZI BEKÖTÉSEK KIÉPÍTÉSE TÖBBLETBEFIZETÉS NÉLKÜL!**

Jó ütemben halad a csatornázás mind a 14 településen, az érintett ingatlanok felénél már elkészült a telkekre való beállás, vagy nyomott rendszer esetén akár a házi átemelő elhelyezése is. Ezt tapasztalván több tulajdonosban felvetődik a kérdés, hogy vajon **ki és milyen költséget felszámítva fogja kiépíteni a telken belüli házi bekötéseket,** vagyis összekötni a szennyezőanyag keletkezésének helyét (házat/építményt) a csatornahálózattal.

Örömmel értesítjük a lakosságot, hogy mivel a beruházáshoz az Európai Unió és a magyar állam által biztosított támogatási forrást 95%-ra megemelték, az érintettek által befizetett önerő egy része felszabadult, melyre nem lesz szükség a beruházás finanszírozásához. A lakossági befizetéseket gyűjtő és kezelő RSD Víziközmű Társulat úgy döntött, hogy a felszabaduló önerő terhére **-a tulajdonos többlet befizetése nélkül-** saját projektjeként az érdekeltségi hozzájárulást teljesítő tagoknál **megépíti a telken belüli házi csatornabekötést, és nyomott rendszer esetében a házi beemelő aknák üzemeltetéséhez szükséges villamos betáplálást is.**

FONTOS! Felhívjuk a lakosság figyelmét, hogy **az RSD Víziközmű Társulat külön többlet befizetés nélkül építi ki a telken belüli házi bekötést.** Ha bármely vállalkozó megkeresné Önöket azzal a szándékkal, hogy bizonyos összeg fejében ezt a munkát elvégzi Önök helyett, akkor az biztos, hogy nem az RSD Víziközmű Társulat képviseletében kereste meg Önöket. **Kérjük, saját érdekükben ne fogadjanak el ilyen ajánlatot!**

A beruházásban valamennyi olyan ingatlan bekötésére sor kerül, ahol a tulajdonos fizetési kötelezettségét teljesíti. Akik az érdekeltségi hozzájárulás megfizetésével elmaradásban vannak, de **azt 2015. április 30-ig megfizetik, ugyancsak jogosulttá válnak** a Társulat házi bekötéseket megvalósító projektjére. **A telken belüli bekötéssel és a tartozás rendezésével** kapcsolatban a társulat ügyfélszolgálatán állnak rendelkezésükre: tel: 06 24 999 240, 06 20/214-0959 mail: info@rsdvt.hu A telken belüli kivitelezés állásáról a www.rsdvt.hu honlapon az érdeklődők folyamatosan tájékozódhatnak. Bármilyen a **telekhatárig megépült szakaszra vonatkozóan** lenne kérdésük, kérésük a kivitelező PSZ RSD Konzorcium ügyfélszolgálati zöldszámán fogadják hívásukat: **24/487-226, vagy levelüket a rsdkonzorcium@pentakft.hu e-mail címen**.

A munkálatok idején az esetleges kellemetlenségek miatt türelmüket előre is köszönjük!